COMISIA EUROPEANĂ Bruxelles, 10.9.2021 COM(2021) 546 final 2021/0288(NLE) Propunere de DECIZIE A CONSILIULUI privind poziția care urmează să fie adoptată, în numele Uniunii Europene,

în cadrul Comitetului mixt al SEE referitor la modificarea

anexei XIII (Transporturile) la Acordul privind SEE



(Cel de al treilea și al patrulea pachet feroviar) (Text cu relevanță pentru SEE)



EXPUNERE DE MOTIVE 1.Obiectul propunerii Prezenta propunere se referă la decizia de stabilire a poziției care urmează să fie adoptată în numele Uniunii în cadrul Comitetului mixt al SEE în legătură cu adoptarea preconizată a deciziilor Comitetului mixt privind modificarea anexei XIII (Transporturile) la Acordul privind SEE. 2.Contextul propunerii 2.1.Acordul privind SEE Acordul privind Spațiul Economic European („Acordul privind SEE”) garantează drepturi și obligații egale în cadrul pieței interne pentru cetățenii și operatorii economici din SEE. Acesta prevede includerea legislației UE din domeniul celor patru libertăți în toate cele 30 de state SEE, care constau în statele membre ale UE, Norvegia, Islanda și Liechtenstein. În plus, Acordul privind SEE reglementează cooperarea și în alte domenii importante, cum ar fi cercetarea și dezvoltarea, educația, politica socială, mediul, protecția consumatorilor, turismul și cultura, denumite colectiv „politici de sprijin și orizontale”. Acordul a intrat în vigoare la 1 ianuarie 1994. Uniunea Europeană împreună cu statele sale membre este parte la acord. 2.2.Comitetul mixt al SEE Comitetul mixt al SEE este responsabil de gestionarea Acordului privind SEE. Comitetul mixt este un forum pentru schimbul de opinii cu privire la funcționarea Acordului privind SEE. Deciziile Comitetului mixt sunt adoptate prin consens. În conformitate cu Tratatul de la Lisabona, responsabilitatea care îi revine UE în ceea ce privește coordonarea aspectelor legate de SEE este încredințată Serviciului European de Acțiune Externă. 2.3.Actul avut în vedere al Comitetului mixt al SEE Comitetul mixt al SEE trebuie să adopte două decizii ale Comitetului mixt al SEE („actele avute în vedere”) referitoare la modificarea anexei XIII (Transporturile) la Acordul privind SEE. Scopul actelor avute în vedere este de a încorpora în Acordul privind SEE 38 de acte legislative care formează cel de al treilea și al patrulea pachet feroviar, astfel: Anexa 1 – Cel de al treilea pachet feroviar 1.Directiva 2012/34/UE a Parlamentului European și a Consiliului din 21 noiembrie 2012 privind instituirea spațiului feroviar unic european, astfel cum a fost corectată prin JO L 67, 12.3.2015, p. 32; 2.Directiva (UE) 2016/2370 a Parlamentului European și a Consiliului din 14 decembrie 2016 de modificare a Directivei 2012/34/UE în ceea ce privește deschiderea pieței pentru serviciile de transport feroviar intern de călători și guvernanța infrastructurii feroviare; 3.Regulamentul de punere în aplicare (UE) 2015/171 al Comisiei din 4 februarie 2015 privind anumite aspecte din cadrul procedurii de acordare de licențe întreprinderilor feroviare; 4.Regulamentul de punere în aplicare (UE) 2015/429 al Comisiei din 13 martie 2015 de stabilire a modalităților de urmat în ceea ce privește aplicarea tarifării pentru costul efectelor produse de zgomot; 5.Regulamentul de punere în aplicare (UE) 2015/909 al Comisiei din 12 iunie 2015 privind modalitățile de calculare a costurilor generate direct în urma exploatării serviciului de transport feroviar; 6.Regulamentul de punere în aplicare (UE) 2015/1100 al Comisiei din 7 iulie 2015 privind obligațiile de raportare ale statelor membre în cadrul monitorizării pieței feroviare; 7.Regulamentul de punere în aplicare (UE) 2016/545 al Comisiei din 7 aprilie 2016 privind proceduri și criterii referitoare la acordurile-cadru pentru alocarea capacităților de infrastructură feroviară; 8.Regulamentul de punere în aplicare (UE) 2017/2177 al Comisiei din 22 noiembrie 2017 privind accesul la infrastructurile de servicii și la serviciile feroviare conexe;

9.Regulamentul de punere în aplicare (UE) 2018/1795 al Comisiei din 20 noiembrie 2018 de stabilire a procedurii și a criteriilor de aplicare a testului de echilibru economic în temeiul articolului 11 din Directiva 2012/34/UE a Parlamentului European și a Consiliului; 10.Decizia delegată (UE) 2017/2075 a Comisiei din 4 septembrie 2017 de înlocuire a anexei VII la Directiva 2012/34/UE a Parlamentului European și a Consiliului privind instituirea spațiului feroviar unic european. Anexa 2 – Cel de al patrulea pachet feroviar 1.Regulamentul (UE) 2016/796 al Parlamentului European și al Consiliului din 11 mai 2016 privind Agenția Uniunii Europene pentru Căile Ferate și de abrogare a Regulamentului (CE) nr. 881/2004; 2.Directiva (UE) 2016/797 a Parlamentului European și a Consiliului din 11 mai 2016 privind interoperabilitatea sistemului feroviar în Uniunea Europeană (reformare); 3.Directiva (UE) 2016/798 a Parlamentului European și a Consiliului din 11 mai 2016 privind siguranța feroviară (reformare), astfel cum a fost corectată prin JO L 59, 7.3.2017, p. 41 și prin JO L 317, 9.12.2019, p. 144; 4.Regulamentul (UE) 2016/2338 al Parlamentului European și al Consiliului din 14 decembrie 2016 de modificare a Regulamentului (CE) nr. 1370/2007 în ceea ce privește deschiderea pieței pentru serviciile de transport feroviar intern de călători; 5.Regulamentul (UE) 2019/554 al Comisiei din 5 aprilie 2019 de modificare a anexei VI la Directiva 2007/59/CE a Parlamentului European și a Consiliului privind certificarea mecanicilor de locomotivă care conduc locomotive și trenuri în sistemul feroviar comunitar; 6.Regulamentul (UE) nr. 1305/2014 al Comisiei din 11 decembrie 2014 privind specificația tehnică de interoperabilitate referitoare la subsistemul „aplicații telematice pentru transportul de marfă” al sistemului feroviar din Uniunea Europeană și de abrogare a Regulamentului (CE) nr. 62/2006; 7.Regulamentul delegat (UE) 2018/761 al Comisiei din 16 februarie 2018 de stabilire a metodelor comune de siguranță pentru supravegherea de către autoritățile naționale de siguranță după eliberarea unui certificat unic de siguranță sau a unei autorizații de siguranță în conformitate cu Directiva (UE) 2016/798 a Parlamentului European și a Consiliului și de abrogare a Regulamentului (UE) nr. 1077/2012 al Comisiei; 8.Regulamentul delegat (UE) 2018/762 al Comisiei din 8 martie 2018 de stabilire a unor metode comune de siguranță privind cerințele sistemului de management al siguranței, în temeiul Directivei (UE) 2016/798 a Parlamentului European și a Consiliului, și de abrogare a Regulamentelor (UE) nr. 1158/2010 și (UE) nr. 1169/2010 ale Comisiei; 9.Regulamentul de punere în aplicare (UE) 2017/6 al Comisiei din 5 ianuarie 2017 privind planul de implementare la nivel european a Sistemului european de management al traficului feroviar; 10.Regulamentul de punere în aplicare (UE) 2018/278 al Comisiei din 23 februarie 2018 de modificare a anexei la Regulamentul (UE) nr. 1305/2014 în ceea ce privește structura mesajelor, modelul de mesaj și de date, baza de date operațională a vagoanelor și a unităților intermodale, precum și adoptarea unui standard IT pentru stratul de comunicare al interfeței comune; 11.Regulamentul de punere în aplicare (UE) 2018/545 al Comisiei din 4 aprilie 2018 de instituire a modalităților practice pentru procesul de autorizare a vehiculelor feroviare și de autorizare de tip a vehiculelor feroviare în temeiul Directivei (UE) 2016/797 a Parlamentului European și a Consiliului; 12.Regulamentul de punere în aplicare (UE) 2018/763 al Comisiei din 9 aprilie 2018 de stabilire a modalităților practice pentru emiterea certificatelor unice de siguranță pentru întreprinderile feroviare în temeiul Directivei (UE) 2016/798 a Parlamentului European și a Consiliului și de abrogare a Regulamentului (CE) nr. 653/2007 al Comisiei; 13.Regulamentul de punere în aplicare (UE) 2018/764 al Comisiei din 2 mai 2018 privind taxele și sumele de bani care trebuie plătite Agenției Uniunii Europene pentru Căile Ferate și condițiile de plată a acestora; 14.Regulamentul de punere în aplicare (UE) 2018/867 al Comisiei din 13 iunie 2018 de stabilire a regulamentului de procedură al comisiei (comisiilor) pentru soluționarea contestațiilor a(le) Agenției Uniunii Europene pentru Căile Ferate; 15.Regulamentul de punere în aplicare (UE) 2018/868 al Comisiei din 13 iunie 2018 de modificare a Regulamentului (UE) nr. 1301/2014 și a Regulamentului (UE) nr. 1302/2014 în ceea ce privește dispozițiile referitoare la sistemul de măsurare a energiei și la sistemul de colectare a datelor; 16.Regulamentul de punere în aplicare (UE) 2019/250 al Comisiei din 12 februarie 2019 privind modelele de certificate și de declarații „CE” pentru subsistemele și pentru elementele constitutive de interoperabilitate feroviare, modelul de declarație de conformitate cu un tip de vehicul feroviar autorizat și procedurile de verificare „CE” a subsistemelor în conformitate cu Directiva (UE) 2016/797 a Parlamentului European și a Consiliului și de abrogare a Regulamentului (UE) nr. 201/2011 al Comisiei; 17.Regulamentul de punere în aplicare (UE) 2019/772 al Comisiei din 16 mai 2019 de modificare a Regulamentului (UE) nr. 1300/2014 în ceea ce privește inventarul activelor în scopul identificării barierelor din calea accesibilității, al furnizării de informații către utilizatori și al monitorizării și evaluării progreselor realizate în privința accesibilității;

18.Regulamentul de punere în aplicare (UE) 2019/773 al Comisiei din 16 mai 2019 privind specificația tehnică de interoperabilitate referitoare la subsistemul „exploatare și gestionarea traficului” al sistemului feroviar din Uniunea Europeană și de abrogare a Deciziei 2012/757/UE; 19.Regulamentul de punere în aplicare (UE) 2019/774 al Comisiei din 16 mai 2019 de modificare a Regulamentului (UE) nr. 1304/2014 în ceea ce privește aplicarea specificației tehnice de interoperabilitate referitoare la subsistemul „material rulant – zgomot” pentru vagoanele de marfă existente; 20.Regulamentul de punere în aplicare (UE) 2019/775 al Comisiei din 16 mai 2019 de modificare a Regulamentului (UE) nr. 454/2011 în ceea ce privește gestionarea controlului asupra modificărilor; 21.Regulamentul de punere în aplicare (UE) 2019/776 al Comisiei din 16 mai 2019 de modificare a Regulamentelor (UE) nr. 321/2013, (UE) nr. 1299/2014, (UE) nr. 1301/2014, (UE) nr. 1302/2014, (UE) nr. 1303/2014 și (UE) 2016/919 ale Comisiei și a Deciziei de punere în aplicare 2011/665/UE a Comisiei în ceea ce privește alinierea la Directiva (UE) 2016/797 a Parlamentului European și a Consiliului și implementarea unor obiective specifice stabilite în Decizia delegată (UE) 2017/1474 a Comisiei; 22.Regulamentul de punere în aplicare (UE) 2019/777 al Comisiei din 16 mai 2019 privind specificațiile comune pentru registrul de infrastructură feroviară și de abrogare a Deciziei de punere în aplicare 2014/880/UE; 23.Regulamentul de punere în aplicare (UE) 2019/778 al Comisiei din 16 mai 2019 de modificare a Regulamentului (UE) nr. 1305/2014 în ceea ce privește gestionarea controlului asupra modificărilor; 24.Regulamentul de punere în aplicare (UE) 2019/779 al Comisiei din 16 mai 2019 de stabilire a unor dispoziții detaliate privind un sistem de certificare a entităților responsabile cu întreținerea vehiculelor în temeiul Directivei (UE) 2016/798 a Parlamentului European și a Consiliului și de abrogare a Regulamentului (UE) nr. 445/2011 al Comisiei; 25.Regulamentul de punere în aplicare (UE) 2020/387 al Comisiei din 9 martie 2020 de modificare a Regulamentelor (UE) nr. 321/2013, (UE) nr. 1302/2014 și (UE) 2016/919 în ceea ce privește extinderea zonei de utilizare și etapele de tranziție; 26.Regulamentul de punere în aplicare (UE) 2020/424 al Comisiei din 19 martie 2020 privind transmiterea către Comisie a informațiilor referitoare la neaplicarea specificațiilor tehnice de interoperabilitate în conformitate cu Directiva (UE) 2016/797; 27.Directiva 2014/38/UE a Comisiei din 10 martie 2014 de modificare a anexei III la Directiva 2008/57/CE a Parlamentului European și a Consiliului în ceea ce privește poluarea fonică; 28.Decizia de punere în aplicare (UE) 2018/1614 a Comisiei din 25 octombrie 2018 de stabilire a specificațiilor pentru registrele vehiculelor menționate la articolul 47 din Directiva (UE) 2016/797 a Parlamentului European și a Consiliului și de modificare și abrogare a Deciziei 2007/756/CE a Comisiei. 3.Poziția care urmează să fie adoptată în numele Uniunii Serviciile Comisiei prezintă proiectele de decizii ale Comitetului mixt al SEE în vederea adoptării acestora de către Consiliu ca poziție a Uniunii. Comisia speră să poată prezenta aceste documente în cel mai scurt timp în cadrul Comitetului mixt al SEE. Conținutul și natura proiectelor de decizie ale Comitetului mixt al SEE atașate depășesc ceea ce poate fi considerat a reprezenta simple adaptări tehnice în sensul Regulamentului nr. 2894/94 al Consiliului. Prin urmare, poziția Uniunii este stabilită de Consiliu. Deciziile Comitetului mixt al SEE atașate conțin, printre altele, următoarele adaptări: Cel de al treilea pachet feroviar Directiva 2012/34 – articolul 40 alineatul (2) – adaptare (1c) Articolul 40 alineatul (2) prevede că Comisia este informată cu privire la organizarea principalelor întruniri care au ca temă elaborarea de principii și practici comune de alocare a capacităților de infrastructură și este invitată să participe la acestea în calitate de observator. Adaptările clarifică faptul că Autoritatea AELS de Supraveghere este informată și invitată la întruniri în aceleași condiții ca și Comisia, lucru care reflectă structura bazată pe doi piloni a Acordului privind SEE. Directiva 2012/34 – articolul 15 alineatul (5) – adaptare (1d) Articolul 15 alineatul (5) prevede cerințele legate de transmiterea anuală a informațiilor cu privire la utilizarea rețelelor și la evoluția condițiilor-cadru în sectorul feroviar. Conform unui contract de concesiune dintre Liechtenstein și Austria, obligația Liechtensteinului de a furniza anual Comisiei informațiile necesare cu privire la utilizarea rețelelor și la evoluția condițiilor-cadru în sectorul feroviar este îndeplinită de Căile Ferate Federale Austriece, deoarece Căile Ferate Federale Austriece dețin și exploatează întreaga infrastructură feroviară existentă a Liechtensteinului. Din perspectiva Federației austriece a căilor ferate, rețeaua/infrastructura feroviară de pe teritoriul Liechtensteinului face parte din rețeaua/infrastructura feroviară austriacă și este exploatată și supravegheată corespunzător. Prin urmare, la articolul 15 se adaugă un paragraf în care se prevede că obligația stabilită la articolul 15 alineatul (5) nu este aplicabilă Liechtensteinului, dat fiind că un stat membru al UE i-a furnizat Comisiei, pentru un anumit an, date care includ teritoriul Liechtensteinului. Se aplică tuturor celorlalte date care fac obiectul articolului 15 alineatul (5).

Cel de al patrulea pachet feroviar Articolul 55 – Comisiile pentru soluționarea contestațiilor Ca o adaptare la Regulamentul (UE) 2016/796, articolul 55 prevede că resortisanții statelor AELS care fac parte din SEE sunt eligibili ca membri ai Comisiilor pentru soluționarea contestațiilor, ceea ce implică și că au drept de vot. Același tip de adaptare a fost utilizat și când Regulamentul de instituire a Agenției Europene de Siguranță a Aviației a fost încorporat în Acordul privind SEE prin Decizia nr. 163/2011 a Comitetului mixt al SEE. 4.Temei juridic 4.1.Temeiul juridic procedural 4.1.1.Principii Articolul 218 alineatul (9) din Tratatul privind funcționarea Uniunii Europene (TFUE) prevede adoptarea unor decizii de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului.” Conceptul de „acte cu efecte juridice” include actele care au efecte juridice în temeiul normelor de drept internațional care reglementează organismul în cauză. Acesta include, de asemenea, instrumentele care nu au un caracter obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii”. 4.1.2.Aplicarea la cazul în discuție Comitetul mixt al SEE este un organism instituit printr-un acord, și anume Acordul privind SEE. Cele două acte pe care Comitetul mixt al SEE este invitat să le adopte sunt acte cu efecte juridice. Actele avute în vedere vor avea caracter obligatoriu în temeiul dreptului internațional, în conformitate cu articolele 103 și 104 din Acordul privind SEE. Actele avute în vedere nu completează și nu modifică cadrul instituțional al acordului. Prin urmare, temeiul juridic procedural al deciziilor propuse este articolul 218 alineatul (9) din TFUE, coroborat cu articolul 1 alineatul (3) din Regulamentul nr. 2894/94 al Consiliului privind normele de punere în aplicare a Acordului privind Spațiul Economic European. 4.2.Temeiul juridic material 4.2.1.Principii Temeiul juridic material al unei decizii adoptate în temeiul articolului 218 alineatul (9) din TFUE coroborat cu articolul 1 alineatul (3) din Regulamentul nr. 2894/94 al Consiliului depinde în primul rând de temeiul juridic material al actelor juridice ale UE care urmează să fie încorporate în Acordul privind SEE. În cazul în care actele avute în vedere urmăresc două obiective sau include două elemente, iar unul dintre aceste obiective sau elemente poate fi identificat ca fiind obiectivul sau elementul principal, iar celălalt obiectiv sau element are mai degrabă un caracter accesoriu, decizia adoptată în temeiul articolului 218 alineatul (9) din TFUE trebuie să se întemeieze pe un singur temei juridic material, respectiv cel impus de obiectivul sau de elementul principal sau predominant. 4.2.2.Aplicarea la cazul în discuție Obiectivul principal și conținutul actelor avute în vedere se referă la transporturi. Prin urmare, temeiul juridic material al deciziilor propuse este articolul 91 din Tratatul privind funcționarea Uniunii Europene. 4.3.Concluzie Temeiul juridic al deciziilor propuse ar trebui să fie articolul 91, coroborat cu articolul 218 alineatul (9) din TFUE și cu articolul 1 alineatul (3) din Regulamentul nr. 2894/94 al Consiliului privind normele de punere în aplicare a Acordului privind Spațiul Economic European. 5.Publicarea actului avut în vedere

Întrucât actele Comitetului mixt al SEE vor modifica anexa XIII (Transporturile) la Acordul privind SEE, este oportună publicarea acestora, după adoptare, în Jurnalul Oficial al Uniunii Europene. 2021/0288 (NLE) Propunere de DECIZIE A CONSILIULUI privind poziția care urmează să fie adoptată, în numele Uniunii Europene,

în cadrul Comitetului mixt al SEE referitor la modificarea

anexei XIII (Transporturile) la Acordul privind SEE



(Cel de al treilea și al patrulea pachet feroviar) (Text cu relevanță pentru SEE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 91, coroborat cu articolul 218 alineatul (9), având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European, în special articolul 1 alineatul (3), având în vedere propunerea Comisiei Europene, întrucât: (1)Acordul privind Spațiul Economic European („Acordul privind SEE”) a intrat în vigoare la 1 ianuarie 1994. (2)În temeiul articolului 98 din Acordul privind SEE, Comitetul mixt al SEE poate decide modificarea, printre altele, a anexei XIII la Acordul privind SEE, care conține dispoziții privind transporturile. (3)Următoarele acte care se referă la transportul feroviar trebuie încorporate în Acordul privind SEE: - Directiva 2012/34/UE a Parlamentului European și a Consiliului, - Directiva (UE) 2016/2370 a Parlamentului European și a Consiliului, - Regulamentul de punere în aplicare (UE) 2015/171 al Comisiei, - Regulamentul de punere în aplicare (UE) 2015/429 al Comisiei, - Regulamentul de punere în aplicare (UE) 2015/909 al Comisiei, - Regulamentul de punere în aplicare (UE) 2015/1100 al Comisiei,

- Regulamentul de punere în aplicare (UE) 2016/545 al Comisiei, - Regulamentul de punere în aplicare (UE) 2017/2177 al Comisiei, - Regulamentul de punere în aplicare (UE) 2018/1795 al Comisiei, - Decizia delegată (UE) 2017/2075 a Comisiei, - Regulamentul (UE) 2016/796 al Parlamentului European și al Consiliului, - Directiva (UE) 2016/797 a Parlamentului European și a Consiliului, - Directiva (UE) 2016/798 a Parlamentului European și a Consiliului, - Regulamentul (UE) 2016/2338 al Parlamentului European și al Consiliului, - Regulamentul (UE) 2019/554 al Comisiei, - Regulamentul (UE) nr. 1305/2014 al Comisiei, - Regulamentul delegat (UE) 2018/761 al Comisiei, - Regulamentul delegat (UE) 2018/762 al Comisiei, - Regulamentul de punere în aplicare (UE) 2017/6 al Comisiei, - Regulamentul de punere în aplicare (UE) 2018/278 al Comisiei, - Regulamentul de punere în aplicare (UE) 2018/545 al Comisiei, - Regulamentul de punere în aplicare (UE) 2018/763 al Comisiei, - Regulamentul de punere în aplicare (UE) 2018/764 al Comisiei, - Regulamentul de punere în aplicare (UE) 2018/867 al Comisiei, - Regulamentul de punere în aplicare (UE) 2018/868 al Comisiei, - Regulamentul de punere în aplicare (UE) 2019/250 al Comisiei,

- Regulamentul de punere în aplicare (UE) 2019/772 al Comisiei, - Regulamentul de punere în aplicare (UE) 2019/773 al Comisiei, - Regulamentul de punere în aplicare (UE) 2019/774 al Comisiei, - Regulamentul de punere în aplicare (UE) 2019/775 al Comisiei, - Regulamentul de punere în aplicare (UE) 2019/776 al Comisiei, - Regulamentul de punere în aplicare (UE) 2019/777 al Comisiei, - Regulamentul de punere în aplicare (UE) 2019/778 al Comisiei, - Regulamentul de punere în aplicare (UE) 2019/779 al Comisiei, - Regulamentul de punere în aplicare (UE) 2020/387 al Comisiei, - Regulamentul de punere în aplicare (UE) 2020/424 al Comisiei, - Directiva 2014/38/UE a Comisiei, - Decizia de punere în aplicare (UE) 2018/1614 a Comisiei. (4)Prin urmare, anexa XIII (Transporturile) la Acordul privind SEE ar trebui modificată în consecință. (5)Prin urmare, poziția Uniunii în cadrul Comitetului mixt al SEE ar trebui să se bazeze pe proiectele de decizii ale Comitetului mixt al SEE prevăzute în anexele la prezenta decizie, ADOPTĂ PREZENTA DECIZIE: Articolul 1 Poziția care urmează să fie adoptată în numele Uniunii în cadrul Comitetului mixt al SEE cu privire la modificarea propusă a anexei XIII (Transporturile) la Acordul privind SEE se bazează pe proiectele de decizii ale Comitetului mixt al SEE atașate la prezenta decizie. Articolul 2 Prezenta decizie intră în vigoare la data adoptării. Adoptată la Bruxelles,